1944 m. Lietuvos futbolo pirmenybės

1944 m. Lietuvos futbolo pirmenybės – 25-asis Lietuvos futbolo čempionatas, vykęs 1944 m. rudenį. Kadangi į Lietuvą sugrįžo sovietų valdžia, išstūmusi nacių pajėgas, vieningų pirmenybių nespėta surengti, vyko tik regioninės varžybos.

 Rezultatai 

Rugpjūtį buvo atnaujintos „Dinamo“ ir „Spartako“ draugijos, rungtyniavo sovietinių dalinių komandos. Rudenį surengti Vilniaus, Kauno ir Šiaulių futbolo čempionatai.

 Kauno zona 

Kauno A klasės pirmenybes laimėjo LGSF komanda, kurioje žaidė Voldemaras Adamkevičius, Stepas Butautas, Romualdas Liutkevičius, Kęstutis Eismontas.

 Šiaulių zona 

Čempionu tapo Šiaulių „Spartakas“.

 Vilniaus zona 

Nugalėtojai nežinomi.

 Šaltiniai